Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 699

21. rovat: A határt átlépő tényleges szállítóeszköz rendszáma és honossága A rendszám megadás tekintetében a rovatot a Szerződő Felek szabadon felhasználhatják. A honosság megadása kötelező. Vasúti forgalomban vagy helyhez kötött szállító berendezéssel történő szállítás esetén nem kell a rendszámot vagy a honosságot megadni. Az erre a célra előírt kód használatával meg kell adni annak a tényleges szállítóeszköznek (azaz a hajtóművet szolgáltató szállítóeszköznek) a típusát (tehergépkocsi, hajó, vasúti vagon, repülőgép stb.) és azonosításának módját (például rendszámát vagy nevét), amely feltételezhetően át fog lépni a határon kilépéskor abból a Szerződő Félből, ahol az indító hivatal található. Ezután fel kell tüntetni a szállítóeszköz honosságának kódját az áruk egységes árutovábbítási eljárás alá vonásának időpontjában ismert információk alapján. Amennyiben kombinált fuvarozásról vagy több szállítóeszköz használatáról van szó, aktív szállítóeszköz az, amely a hajtóművet szolgáltatja a teljes összetételhez. Például ha egy tehergépkocsi egy tengerjáró hajón van, a hajó számít tényleges szállítóeszköznek, és ha vontatót és félpótkocsit használnak, a vontató a tényleges szállítóeszköz.

Source: https://magyarkozlony.hu/hivatalos-lapok/70a0261b0e8ed36ef6d2e02da15d230e8fa88171/dokumentumok/03dc9a357df9fc9a25e66874af2dca55afafc1e7/letoltes